Na podlagi 119. člena v povezavi s 115. členom Zakona o urejanju prostora (Uradni list RS, št. 61/17)) in 9. člena Statuta Občine Rogašovci (Uradno glasilo slovenskih občin, št. 29/18) Občina Rogašovci s tem

JAVNIM NAZNANILOM

obvešča javnost o javni razgrnitvi dopolnjenih osnutkov Občinskega podrobnega prostorskega načrta za enoto urejanja prostora SE 9 – Romski zaselek Serdica in Občinskega podrobnega prostorskega načrta za enoto urejanja prostora PE 6 – Romski zaselek Kosednarov breg

Občina Rogašovci naznanja javno razgrnitev dopolnjenih osnutkov Občinskega podrobnega prostorskega načrta za enoto urejanja prostora SE 9 – Romski zaselek Serdica in Občinskega podrobnega prostorskega načrta za enoto urejanja prostora PE 6 – Romski zaselek Kosednarov breg.

Gradivi iz prejšnje točke bosta javno razgrnjeni od 22.08.2019 do 24.09.2019 na oglasni deski Občine Rogašovci in na internetni strani [http://www.obcina-rogasovci.si](http://www.obcina-krizevci.si).

Javna obravnava gradiv bo v Kulturni dvorani občine Rogašovci, dne 04.09.2019 18. uri.

V okviru javne razgrnitve ima javnost pravico dajati pripombe in predloge na razgrnjeno gradivo. Pripombe in predlogi se lahko do konca javne razgrnitve pošljejo na naslov Občina Rogašovci Občinska uprava, Sveti Jurij 13, 9262 Rogašovci ali na e-naslov obcina.rogasovci@siol.net oziroma se podajo ustno na javni obravnavi.

Občina Rogašovci bo proučila pripombe in predloge javnosti in do njih zavzela stališče, ki ga bo objavila na krajevno običajen način.

Št. 3500-3/2017

Št. 3500-6/2015

Rogašovci, dne 01.08.2019

 Edvard MIHALIČ

 Župan občine Rogašovci